cyanic-selkie/wikianc huggingface dataset:
Cambridgeshire
Cambridgeshireen kuuluu suurin osa ”Englannin piilaaksosta”. Cambridgen ja Peterboroughin ohella muita tärkeitä kaupunkeja ovat Huntingdon ja Ely.
Alueen tunnettuja kasvatteja ovat muun muassa Oliver Cromwell, entinen pääministeri John Major sekä yhtye Pink Floyd.
Maantiede
pienoiskuva|vasen|Camjokea Paradisen luonnonsuojelualueella lähellä Cambridgea. Cambridgeshiren pinta-ala on neliökilometriä. Sitä ympäröivät Lincolnshire pohjoisessa, Norfolk koillisessa, Suffolk idässä, Essex kaakossa, Hertfordshire etelässä, Bedfordshire lounaassa ja Northamptonshire lännessä. Kreivikuntaa halkoo kaksi suurta jokea, Nene ja Great Ouse, sekä jälkimmäisen sivujoki Cam. Jokien uomia on pengerretty ja virtausta säännöstelty, jolloin maanviljelyyn on saatu lisää maa-alaa.
Historia
Esihistoriallisten jälkien ja muiden arkeologisten löytöjen perusteella tiedetään, että the Fensin marskimailla on ollut asutusta jo hyvin kauan. Rooman valtakunnan aikana asutusta oli eniten Camin jokilaaksossa, ja roomalaiset ilmeisesti aloittivat marskimaiden kuivattamisen. Anglosakseja alkoi muuttaa seudulle 400-luvulla. Koska kreivikunta sijaitsi Danelagenin alueen reunalla, daanit ja saksit kiistelivät sen hallinnasta 800–1000-luvuilla.
Keskiajalla Cambridgeshirellä ja viereisellä Huntingdonshirellä oli yhteinen seriffi. Cambridgen yliopiston perustamisen ansiosta Cambridgestä tuli 1200-luvulla yksi Englannin tärkeimmistä älymystön keskuksista. The Fensin kuivattaminen saatiin päätökseen 1600-luvun puolessavälissä, jolloin laiduntamiseen ja maanviljelyyn vapautui uutta maata. Kreivikunnan historiallisesti merkittävimpiä rakennuksia ovat Elyn tuomiokirkko ja Cambridgen yliopiston rakennukset.
Hallinto
Cambridgeshiren hallinnollisena keskuksena toimii Cambridgen kaupunki, jossa sijaitsevassa Shire Hallissa kreivikunnanvaltuusto kokoontuu. Valtuusto päätti toukokuussa 2018 muuttaa Cambridgestä 35 kilometrin päässä sijaitsevaan Alconburyn kylään, johon rakennetaan uusi kreivikunnantalo vuoteen 2020 mennessä.
Vuonna 2017 valitussa kreivikunnanvaltuustossa on 61 valtuutettua, joista 36 kuuluu konservatiivipuolueeseen, 14 liberaalidemokraatteihin ja 7 työväenpuolueeseen. Kreivikunnan hallinnon velvollisuutena on järjestää muun muassa peruskoulutus, sosiaalipalvelut, liikenne ja kirjastopalvelut kreivikunnan alueella.
Lordiluutnantti Julie Spence on edustanut Ison-Britannian kuningatarta Cambridgeshiressä huhtikuusta 2017 lähtien.
Osa-alueet
Hallintopiirit jakaantuvat edelleen 266 kuntaan (civil parish), joilla on omat kunnan- tai kaupunginvaltuustonsa. Kunnat edustavat asukkaitaan paikallishallinnon ylempiin tasoihin nähden, tuottavat paikallisia palveluja ja pyrkivät parantamaan kunnan elintasoa. Ne voivat järjestää asukkailleen esimerkiksi vapaa-ajankeskuksia, puistoja, viljelypalstoja, bussikatoksia, julkisia jäteastioita ja parkkialueita.
Talous
pienoiskuva|[[Elyn tuomiokirkko|Elyn tuomiokirkon kuori.]] Maanviljely on pitkälle erikoistunutta Cambridgeshiressä. Itäosan liitupitoisessa maaperässä viljellään viljaa. The Fensin alueella kasvatetaan viljaa, perunaa, sokerijuurikasta ja vihanneksia. Wisbechiä ympäröivällä alueella tuotetaan hedelmiä säilykkeiksi ja hillojen valmistukseen.
Peterborough on kreivikunnan merkittävin teollisuuskeskus. Kaupungin koneteollisuus on kasvanut yhdessä väkiluvun kanssa tasaisesti 1950-luvulta lähtien. Cambridgessä on yliopiston lisäksi kevyttä teollisuutta, joka valmistaa tutkimus- ja -mittauslaitteita ja elektroniikkaa. Kreivikunnan eteläosien kukkulat ovat Cambridgen esikaupunkialuetta, ja sieltä käydään päivittäin töissä myös 70–80 kilometriä etelämpänä Lontoossa.
Tiestö
Cambridgeshiren alueella kulkee useita suuria tietä:
Rautatiet
Peterborough ja Cambridge ovat tärkeitä rautateiden risteyspaikkoja, joista on hyvät yhteydet niin Lontooseen kuin Itä-, Pohjois- ja Länsi-Englantiinkin.
Väestö
pienoiskuva|[[Great Ouse -joki St. Ivesin kaupungissa.]] Vuonna 2020 Cambridgeshiren muodollisessa kreivikunnassa oli noin asukasta ja seuraavat yli kymmenentuhannen asukkaan asutuskeskukset:
Lippu
Cambridgeshiren lipussa on sinisellä pohjalla kolme kultaista kruunua. Ne edustavat East Anglian aluetta, jossa kreivikunta sijaitsee. Aaltomaiset raidat symboloivat Camjokea, ja niiden vaaleansininen väri on sama kuin Cambridgen yliopiston urheilujoukkueiden vaatteissa. Lippu otettiin käyttöön 1. helmikuuta 2015 ja sen suunnitteli Brady Ells.
Paulette Goddard
Paulette Goddard (oik. Marion Pauline Levy; ) oli yhdys­valtalainen näyttelijä. Goddard oli tunnettu erityisesti 1930- ja 1940-luvuilla, jolloin hän näytteli elokuvissa Nyky­aika (1936), Kummitusyö (1939), Diktaattori (1940) ja Me tervehdimme elämää (1943), josta hän oli myös ehdolla parhaan nais­sivu­osan Oscarin saajaksi.
Cambridgeshire
Nimikkokukka
pienoiskuva|Stiltonjuusto on alun perin keksitty Stiltonin kylässä. Vuonna 2004 Cambridgeshiren nimikkokukaksi valittiin lännenkylmänkukka Plantlife International -järjestön pitämässä yleisöäänestyksessä.
Paulette Goddard
Varhainen elämä
Syntymä­nimeltään Marion Pauline Levy syntyi Joseph R. Levyn ja tämän vaimon Altan (o.s. Goddard) ainoaksi lapseksi White­stone Landingissa, Queensin kaupungin­osassa New Yorkissa 3. kesä­kuuta 1910. Vanhemmat erosivat Goddardin ollessa vielä hyvin nuori, minkä jälkeen äiti kasvatti hänet yksin. Goddard aloitti uransa lapsi­mallina ja liittyi teini-ikäisenä kuuluisaan Broad­waylla esitettyyn tanssi­revyyseen Zieg­feld Follies. Ilmeisesti hän samoihin aikoihin myös vaihtoi nimensä Paulette Goddardiksi.
Cambridgeshire
Perinneruoat
Cambridgeshiren perinneruokia ovat muun muassa:
Paulette Goddard
Ura
Erottuaan Edgar Jamesista 1930-luvun alussa Goddard muutti Hollywoodiin luodakseen uraa elo­kuva­näyttelijänä. Hän esiintyi aluksi vaatimattomissa sivu­osissa Ohukainen ja Paksukainen -elo­kuvissa, kunnes vuonna 1932 aloitti suhteen Charles Chaplinin kanssa. Pari oli naimisissa vuosina 1936–1942, ja Chaplin valitsi Goddardin nais­pää­osaan elo­kuvissaan Nyky­aika (1936) ja Diktaattori (1940).
Cambridgeshire
Perinneruoat
Stiltonjuusto keksittiin alun perin Cambridgeshireen kuuluvassa Stiltonin kylässä. Euroopan unionin myöntämän suojatun alkuperänimityksen vuoksi sinihomejuustoa voi kuitenkin nykyään markkinoida Blue Stilton -nimellä vain jos se on valmistettu Derbyshiressä, Nottinghamshiressä tai Leicestershiressä.
Paulette Goddard
Ura
Goddardin uran huippu­vuodet alkoivat kuitenkin vasta hänen solmittuaan elo­kuva­sopimuksen Paramount Picturesin kanssa 1930-luvun lopulla. Paramountilla Goddard näytteli pää­rooleja Cecil B. DeMillen elo­kuvissa sekä komedioissa yhdessä Bob Hopen ja Fred Astairen kanssa. Hän oli sivu­osastaan ehdolla Oscarin saajaksi roolistaan sotadraamassa Me tervehdimme elämää (1943).
Yksityiselämä
Goddardin kolme ensimmäistä avio­liittoa päättyivät eroon: miljonääri Edgar James (1927–), näyttelijät Charles Chaplin (1936–) ja Burgess Meredith (1944–). Viimeinen avio­liitto kirjailija Erich Maria Remarquen kanssa kesti miehen kuolemaan asti (1958–1970). Avio­liitot olivat lapsettomia, mutta Goddard oli Chaplinin poikien Charles nuoremman ja Sydney Earle Chaplinin äiti­puoli.
Nicholas Aylward Vigors
Nicholas Aylward Vigors (1785 – 26. lokakuuta 1840) oli irlantilainen eläintieteilijä ja poliitikko.
Vigors syntyi Old Leighlinissä, Carlow’n kreivikunnassa. Hän opiskeli Trinity Collegessa Oxfordissa. Hän palveli Wellingtonin armeijassa 1809–1811 ja oli mukana sotimassa Napoleonin joukkoja vastaan Iberian niemimaalla, missä hän haavoittui vakavasti. Palattuaan Oxfordiin hän väitteli siellä 1817 (BA) ja 1818 (MA).
Vigors oli yksi Lontoon eläintieteellisen seuran perustajajäsenistä 1826, ja seuran ensimmäinen sihteeri vuoteen 1833 saakka, jolloin hän perusti Royal Entomological Society of Londonin. Hän oli Linnean Societyn ja Royal Societyn jäsen. Hän julkaisi noin 40 tieteellistä artikkelia, pääasiassa lintutiedettä käsitteleviä. Hän myös toimitti tekstiosuuden John Gouldin teokseen A Century of Birds from the Himalaya Mountains (1830–32).
Vigors nimesi joitakin lintulajeja, muun muassa mustakulmatikan.
Politiikassa Vigors peri isänsä aseman vuonna 1828. Hän oli Irlannin Carlow’n vaalipiirin edustaja Britannian parlamentissa vuodesta 1832 kuolemaansa saakka.
Skin
Skin on Flumen toinen studioalbumi, jonka julkaisi Future Classic 26. toukokuussa 2016. Albumi sai maailmanlaajuista huomiota "Never Be like You" -singlen myötä. Albumi voitti Grammy -palkinnon vuonna 2016.
Aittolammi (Orivesi)
Aittolammi on Pirkanmaalla Orivedellä Siikanevan kaakkoispuolella sijaitseva lampi.
Maantietoa
Lammen pinta-ala on 1,4 hehtaaria ja sen on pyöreänä 150 metriä pitkä. Se sijaitsee Siikanevan eteläpuolisen järviylängön itäreunalla. Lammella ei ole kartan mukaan saaria. Sen rantaviivan pituus on 450 metriä ja sen rannat ovat soistunutta metsämaata.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Huikonjoen valuma-alueeseen (35.754) se kuuluu. Lammen vedenpinnan korkeus on 159,2 metriä mpy. Siihen on johdettu eteläiseen suon kuivatusojien vedet. Lammen laskuoja lähtee itää ja sen laskee Ison Hanhijärven eteläpäähän.
Historiaa
Vuoden 1957 peruskartassa Hanhijärven maatilan pellot olivat vielä viljelyssä, mutta seuraavassa kartassa vuonna 1977 ne oli metsitettynä.
Suhdannetalletus
Suhdannetalletus on Suomessa talouspoliittisen valtuuslain nojalla yrityksiltä talouden noususuhdanteessa kerättävä rahamäärä, jolla koetetaan estää talouselämän ylikuumenemista ja hintojen nousua. Suhdannetalletus tehdään valtioneuvoston päätöksen perusteella ja se maksetaan takaisin yrityksille myöhemmin, kun valtioneuvosto niin päättää. Suhdannetalletuslain (53/1977) nojalla on pyritty tasaamaan suhdannevaihteluita. Ensimmäisen kerran suhdannetalletuksia kerättiin vuosina 1980–1981 ja palautettiin 1982 sekä toisen ja viimeisen kerran 1988–1989, jolloin kerätyt varat maksettiin takaisin 1991.
Suhdannetalletuslain nimikkeenä oli 1977–1983 laki liiketoiminnan perusteella suoritettavista suhdannetalletuksista. Laki on edelleen voimassa, vaikka sitä ei olekaan käytetty. Sitä on muutettu useaan kertaan, viimeksi lailla 257/2008. Lain mukaan suhdannetalletuksen on velvollinen tekemään jokainen veroamaksava liiketoiminnan harjoittaja. Talletuksia ei kuitenkaan kerätä vähän veroa maksavilta yrityksiltä. Talletettava rahamäärä kannetaan neljänä eränä valtioneuvoston määräävänä kantojaksona, jonka pituus on 12–18 kuukautta. Suhdannetalletuksen kantaa ja palauttaa lääninverovirasto. Kerätyt varat talletetaan Suomen Pankkiin ja valtio maksaa niille korkoa, joka on 2,5 prosenttiyksikköä pienempi kuin peruskorko.
Suomen euroviisukarsinta 1988
Suomen euroviisukarsinta 1988 oli kilpailu, jossa valittiin Suomen edustaja vuoden 1988 Eurovision laulukilpailuun. Karsinta järjestettiin avoimena sävellyskilpailuna, johon saatiin 233 kappaletta. Niistä Yleisradion kokoama raati valitsi 12 parasta karsinnan finaaliin. Finaali pidettiin Helsingin Kulttuuritalolla lauantaina 13. helmikuuta ja televisioitiin suorana YLE TV1:ssä kello 19.15–20.30. Voittajan valitsivat kuudelle paikkakunnalle kootut tavallisista musiikin kuuntelijoista koostuneet alueraadit. Finaalia seurasi televisiosta 1 546 000 katsojaa.
Krokotiilirock
20 suosikkia – Krokotiilirock on suomalaisen rock-laulaja Muskan ensimmäinen kokoelmalevy. Se julkaistiin vuonna 1997. Levy on osa 20 suosikkia -kokoelmasarjaa.
Elävä ravinto
Elävä ravinto (myös raakaravinto) on vegaaninen ruokavalio, jossa ruoanvalmistuksessa ei käytetä korkeita lämpötiloja, vaan liotusta, idätystä, hapattamista, soseuttamista, hienontamista ja kuivausta. Proteiinin lähteenä käytetään muun muassa pähkinöitä ja siemeniä. Elävässä ravinnossa käytetään paljon ituja, oraita ja versoja.
Elävän ravinnon valmistus
Elävän ravinnon määritelmä saattaa vaihdella hyvinkin paljon koulukunnasta riippuen, mutta yleisesti se voidaan määritellä ruoaksi, jota ei ole kuumennettu yli 46 celsiusasteen eikä jäädytetty (ts. jäähdytetty alle 0 celsiusasteen). Elävä ravinto pyritään tekemään mahdollisimman helposti sulavaksi liottamalla, idättämällä, hapattamalla ja hienontamalla ruoka-aineet. Elävän ravinnon harrastajan keittiössä eivät siis ole käytössä liesi tai uuni, vaan esimerksiksi tehosekoitin, hyötykasvikuivuri sekä erilaisia myllyjä ja raastimia. Eräissä raakaravinnon nykyisissä toteutuksissa korostetaan erityisesti hyvin voimakkaan jauhamisen merkitystä ravinnon valmistuksessa. Siinä nesteen, yleensä veden tai kookospähkinän sisältämän nesteen kanssa jauhetaan tuoreita vihanneksia, siemeniä ja hedelmiä erittäin suurella nopeudella niin, että solujen seinät rikkoontuvat ja ravintoaineet ovat helposti käytettävissä. Tällainen ateria eli "vihreä pirtelö" tulee nauttia heti valmistuksen jälkeen. Erona mehustukseen on se, että kasvien sisältämiä kuituja ei suodateta pois, vaan ne kulkevat elimistön läpi tehostaen ruuansulatusta.
Syyt
Syyt elävän ravinnon nauttimiseen joko yksinomaan tai hallitsevana osana ruokavaliota (yli 75 % ravinnon määrästä) ovat usein terveydellisiä, mutta myös eettisiä ja filosofisia. Elävän ravinnon oppien mukaan ruoan kuumentaminen tuhoaa siitä arvokkaita entsyymejä ja vitamiineja. Erityisesti kuumennettuja rasvoja pidetään vahingollisina, jopa myrkyllisinä. Elävän ravinnon kannattajien mielestä heidän ruokavalionsa on ihmiselle luonteenomainen, ja alkuperäinen ajalta, jolloin ihminen ei vielä ollut keksinyt maanviljelyä eikä osannut hyödyntää tulta jokapäiväisissä askareissaan.
Elävän ravinnon ruokavaliota käytetään osana muun muassa nivelreuman hoitoa.
Historia
Elävän ravinnon ensimmäisenä oppikirjanan pidetään Viktoras Kulvinskasin teosta Survival Into the 21st Century vuodelta 1975.
Ehkä tunnetuin elävän ravinnon puolestapuhuja Suomessa oli nobelisti Artturi Ilmari Virtanen, joka AIV-rehunsa kehittelyprojektista mitenkään riippumatta tutki myös entsyymien osuutta ihmisen ruoansulatuksessa.
Elävä ravinto ja kasvissyönti
Elävän ravinnon ruokavalio on usein kasvisruokavalio, mutta ei välttämättä aina: jotkut sen kannattajat saattavat syödä raakaa tai alhaisessa lämpötilassa kuivattua lihaa tai kalaa.
Joillakin elävän ravinnon harrastukseen liittyy vegaanisen ruokavalion äärimuoto fruitarismi, jonka harjoittaja fruitariaani syö vain kasvien satoa eli hedelmiä, ts. varsinaisten hedelmien lisäksi marjoja, pähkinöitä, siemeniä, tomaattia tai kurkkua, muttei esimerkiksi juureksia eikä kasvin lehtiä tai varsia.
Kritiikkiä
Elävä ravinto ja muut veganismiakin jyrkemmät ruokavaliot herättävät jatkuvasti voimakasta keskustelua puolesta ja vastaan. Yhdysvalloissa Floridan osavaltiossa myös oikeusjärjestelmä on joutunut ottamaan kantaa asiaan Josephy ja Lamoy Andressohnin tapauksen yhteydessä. Andressohnit syöttivät lapsille uskonnollisista syistä elävää ravintoa, minkä seurauksena heitä syytettiin oikeudessa yhden lapsensa kuoleman aiheuttamisesta ja neljän muun laiminlyönnistä pitämällä heitä aliravitsemuksen tilassa. Kuolemantuottamussyyte hylättiin vuonna 2005, mutta he saivat pitkän ehdollisen vankeustuomion lastensa ravitsemuksen laiminlyönnistä.
Kauluskaija
Kauluskaija (Psittacula krameri) on kaijalaji, joka on myös suosittu lemmikkilintuna. Kauluskaijan entinen virallinen nimi oli aleksanterinkaija. Muita nimityksiä ovat kaulanauhapapukaija, kaulanauhaparakiitti ja sepelpapukaija.
Historia
Isokauluskaijoja pidettiin lemmikkeinä jo Aleksanteri Suuren aikaan (356–322 eaa.). Aleksanteri itse oli ihastunut näihin papukaijoihin ja omisti niitä useampia. Siitä tulee lajin nimitys aleksanterinkaija.
Koko ja ulkonäkö
Kauluskaija on solakka ja pitkäpyrstöinen lintu. Se on väriltään suurimmaksi osaksi vihreä. Niskassa ja selässä on turkoosin vivahteita. Siipien alla on keltaista. Siivet ja pyrstö ovat muuta ruumista tummempia. Koiraan kaulaa kiertää ruusunpunainen, edestä musta rengas, joka ilmestyy sille noin 2–3 vuoden iässä. Naaraalla tätä rengasta ei ole. Nokka on väriltään punainen, jalat ovat harmaat. Poikasen iirikset ovat harmaat ja nokka vaaleamman värinen. Kauluskaija on 40–45 cm pitkä alalajista riippuen (pyrstö on noin puolet pituudesta). Siipikärkiväli noin 35 cm.
Kauluskaija voidaan jakaa neljään alalajiin: afrikankauluskaija (Psittacula krameri krameri), intiankauluskaija (Psittacula krameri manillensis), neumanninkauluskaija (Psittacula krameri borealis) ja abessiniankauluskaija (Psittacula krameri parvirostis)
Levinneisyys
Kauluskaijan alkuperäinen esiintymisalue sijaitsee Afrikan keskiosassa Sahelin alueen eteläpuolella sekä Intian niemimaalla ja Kaakkois-Aasiassa. Karanneet lemmikit ovat muodostaneet elinvoimaisia kaupunkipopulaatioita, Euroopassa muun muassa Isoon-Britanniaan, Belgiaan, Hollantiin, Saksaan, Ranskan Pariisiin ja Espanjan Barcelonaan, Yhdysvalloissa Floridaan, Kaliforniaan ja Havaijille, sekä Aasiassa muun muassa Israeliin, Japaniin ja Teheraniin. Laji on tavattu luonnossa myös Suomessa, mutta havaintojen perusteella vain yksittäisiä karanneita lemmikkilintuja.
Elinympäristö
Kauluskaijan alkuperäistä elinympäristöä ovat trooppiset metsät, lauhkean vyöhykkeen metsät, suot ja mangrovealueet ja asutetut seudut. Karanneista lemmikeistä muodostuneet paikalliset populaatiot elävät pääasiassa kaupunkien puistoissa ja puistokaduilla.
Lisääntyminen
Laji on sukukypsä 2–3-vuotiaana. Pesiminen aloitetaan hyvin varhain, joskus jopa tammikuussa. Naaras munii 3–4 munaa, joita haudotaan 22–26 vrk. Haudonnan aikana koiras syöttää naarasta. Molemmat vanhemmat osallistuvat poikasten hoitoon.
thumb|left|Naaras [[neempuun oksalla.]]
Ravinto
Luonnonvaraiset kauluskaijat syövät hedelmiä, vihanneksia, silmuja, pähkinöitä, siemeniä ja marjoja. Suurina parvina ruokaillessaan ne saattavat aiheuttaa vahinkoa viljelyksille.
Lemmikkien ravinnosta pääosan muodostavat pelletit ja siemensekoitukset. Lisäksi tulee antaa monenlaisia vihanneksia, hedelmiä ja marjoja. Ruokinnassa tulee olla tarkkana, että linnun ruokavalio on varmasti riittävän monipuolinen. Silloin tällöin voi tarjota myös raejuustoa, pilttejä ym. Raikasta vettä tulee olla koko ajan saatavilla. Avokado, suklaa ja alkoholi ovat myrkkyä linnuille. Tarvitsemansa kalkin lintu saa kalkkikivestä, -rouheesta tai seepiansuomusta.
Lemmikkinä
Vilkas, utelias ja seurallinen. Hyvin äänekäs. Voi kesyyntyä, jos totutus aloitetaan nuorena, mutta kesyyntyminen on yksilöllistä. Kauluskaijat eivät muodosta luonnossa niin vahvaa parisidettä kuin monet muut papukaijat, eivätkä välttämättä sen takia kiinny ihmiseenkään. Laji voi oppia puhumaan. Eräs yksilö on oppinut jopa yli 250 sanaa, mutta tämä on hyvin harvinaista ja yksilöllistä. Jotkut oppivat helposti, toiset eivät opi koskaan.
Kauluskaija tarvitsee paljon virikkeitä. Varsinkin värikkäät lelut ovat mieluisia. Leluja valitessa pitää kuitenkin muistaa, että tällä linnulla on todella vahva nokka. Kauluskaijat ovat taitavia lentäjiä ja ne lentävät mielellään. Niiden pitää päästä lentämään päivittäin. Jos lintu ei saa olla koko päivää vapaana, mikä olisi parasta, on häkin oltava riittävän suuri, jotta lintu saa suoristettua siipensä siellä.
Värimuunnokset
Intiankauluskaijasta (P. k. manillensis) on jalostettu useita värimuotoja. Tällaisia värejä ovat mm. kaneli, sininen, ino, violetti, clearhead, harmaa, opaliini, kirjava, keltainen ja valkoinen.
Carl Steffeck
Carl Constantin Heinrich Steffeck (myös Karl Steffeck, 4. huhtikuuta 1818 Berliini – 11. heinäkuuta 1890 Cranz) oli saksalainen taidemaalari ja graafikko. Hänet tunnetaan ennen kaikkea hevos- ja koiramaalauksista.
Elämänvaiheet
Varakkaan taiteenharrastajan poika Steffeck opiskeli jo lukioaikana Berliinin Taideakatemiassa. Hän siirtyi 1837 hevosmaalari Franz Krügerin mestariluokalle ja myöhemmin oppilaaksi Carl Joseph Begasin ateljeehen. Vuonna 1839 hän lähti Pariisiin, missä hän oli kaksi kuukautta Paul Delarochen oppilaana ja tutki erityisesti Horace Vernetin teoksia. Vuodet 1840–1842 hän oleskeli Italiassa.
Palattuaan kotimaahan hän maalasi enimmäkseen metsästys- ja eläinmaalauksia. Siihen lajiin kuuluu suuri historiallinen maalaus Albrecht Achilles taistelee nürnbergiläisen kanssa viiristä (1848), jolle on erityisesti ominaista väriloisto ja mestarillinen hevosten kuvaus. Preussin valtio hankki maalauksen 1864 Kansallisgalleriaan Berliiniin.
Steffeck erikoistui yhä enemmän paikallaan olevien ja liikkuvien hevosten kuvaamiseen sekä kilpailumaalauksiin ja hevosmuotokuviin. Hän maalasi myös runsaasti pienikokoisia muotokuvia, muutamia suuria historiallisia maalauksia, akvarelleja, litografioita ja syövytyksiä sekä teki muutamia pronssisia eläinaiheisia veistoksia. Steffeckin oppilas Max Liebermann on kertonut, että Steffeck maalasi pienet ratsastajakuvansa, jotka hän myi kuudella kultarahalla, useimmiten yhdessä istunnossa, jotta malli sai kuvan saman tien mukaansa.
1800-luvun puolivälistä alkaen Steffeck omistautui yhä enemmän opettamiselle. Hänen oppilaitaan oli muun muassa Hans von Marées. Steffeckistä tuli professori Berliinin taideakatemiaan 1859, ja 1880 hänet kutsuttiin Königsbergin taideakatemian johtajaksi.
Hän kuoli yllättäen 1890 saatuaan halvauksen. Hänet on haudattu Berliiniin.
ZaSu Pitts
ZaSu Pitts (3. tammikuuta 1894 – 7. kesäkuuta 1963) oli yhdysvaltalainen näyttelijä. Hän esiintyi muiden muassa elokuvissa The Little Princess (1917), Ahneus (1924) ja Häämarssi (1928).
Kansasissa syntyneen Pittsin ura kesti lähes 50 vuotta. Hänellä on tähti Hollywood Walk of Famella.
Wetat
Wetat ovat yli 70 suorasiipisiin kuuluvan hyönteislajin joukko. Lajit kuuluvat Anostostomatidae- ja Rhaphidophoridae-heimoihin. Ne ovat endeemisiä uusiseelantilaisia lajeja ja muistuttavat ulkonäöltään pitkäkoipista torakkaa.
Wetat liikkuvat öisin. Useimmat niistä ovat kasvinsyöjiä, mutta jotkut syövät myös hyönteisiä. Wetojen tieteellinen luokittelu on käynnissä. Ulkomuotonsa ja elinympäristöjensä perusteella wetat jaetaan viiteen ryhmään:
Wetojen mukaan ovat saaneet nimensä kaksi tunnettua uusiseelantilaista elokuva-alan yhtiötä, Weta Digital ja Weta Workshop.
Dong Fang Hong I
Dong Fang Hong I (东方红一号, Punainen itä 1) oli Kiinan kansantasavallan ensimmäinen satelliitti. Sitä on kutsuttu länsimaissa myös nimellä China 1. Se laukaistiin 24. huhtikuuta 1970 kello 21.35 UTC Pitkä Marssi-kantoraketilla. Se painoi 173 kg ollen painavampi kuin muiden suurten avaruusmaiden ensimmäiset satelliitit.
Satelliitin kehitti Qian Xuesen (lausutaan Tsien Hsue-shen), joka oli tuolloin Kiinan avaruusteknologia-akatemian johtajia. Ohjelmassa kehitettiin Dong Fang Hong I-satelliitti, paluukapseleita ja geosynkronisen radan tietoliikennesatelliitti. Dong Fang Hong I:n teknologiasta oli vastuussa Sun Jia-Dong. Laukaisun jälkeen Qian Xuesen esitti Kiinan hallitukselle miehitetyn lennon toteuttamista, joka toteutui 2000-luvun alussa.
Dong Fang Hong I:n tarkoitus oli kokeilla uutta teknologiaa ja tehdä ionosfäärin ja ilmakehän mittauksia radiosignaalin avulla. Se kuljetti mm. radiolähettimen, joka lähetti laulua Itä on punainen; viestintänä samanlainen ele kuten Yhdysvaltain ensimmäisen tietoliikennesatelliitin Project SCOREn lähettämä presidentti Eisenhowerin nauhoitettu puhe. Satelliitti oli spin-stabiloitu, se pyöri akselinsa ympäri 120 kertaa minuutissa. Satelliitin suunniteltu käyttöikä oli 20 vrk, mutta se toimi pariston varassa yhteensä 28 vrk. Satelliitti on edelleen kiertoradallaan.
Grand Beach Provincial Park
pienoiskuva|Puistoaluetta Winnipegjärven rannalta.Grand Beach Provincial Park on Manitoban provinssissa Kanadassa sijaitseva luonnonpuisto ja ulkoilualue. Winnipegjärven itärannalla noin tunnin automatkan päässä Winnipegistä Grand Maraisin kylän tuntumassa sijaitseva puistoalue on kuulu valkoisista hiekkadyyneistään ja viime jääkauden jälkeensä jättämistä muinaisrannoista. Liki kolmen kilometrin mittainen Grand Beachin hiekkaranta houkuttelee alueelle vuosittain tuhansittain kävijöitä.
Alueella on runsaasti matkailupalveluita. Leirintäalueella on käytettävissä 48 leirintäpaikkaa, joista 18 on varustettu sähköliitännöin. Alueen ulkoilumahdollisuuksiin kuuluvat lintubongausmaastot sekä pyöräily- ja kävelyreitit. Myös purjehdus ja marjastus ovat suosittuja ajanviettotapoja. Talvisin aluetta käytetään pääasiassa moottorikelkkasafareiden järjestämiseen.
Pekka Vuoria
Vuorian vanhemmat olivat rautatievirkamies Yrjö Ilmari Vuorinen ja Kerttu Lydia Salovaara. Hän pääsi ylioppilaaksi Lahden yhteiskoulusta 1942. Vuoria opiskeli Helsingin yliopistossa ja valmistui lääketieteen kandidaatiksi 1948, lisensiaatiksi 1952 ja tohtoriksi 1959. Myöhemmin hän valmistui teoreettisen filosofian alalta filosofian tohtoriksi 1995.
Vuoria toimi kunnanlääkärin sijaisena ja lääkärinä psykiatrisissa sairaaloissa 1948–1951, Juuan kunnanlääkärinä 1952–1956 sekä Turun yliopistollisessa keskussairaalassa röntgenapulaislääkärinä 1956–1959, osastonylilääkärinä 1960–1965 ja dosenttina 1960–1975. Hän oli viimeksi Oulun yliopiston röntgenologian professorina ja Oulun yliopistollisen keskussairaalan röntgenylilääkärinä 1966–1990.
Vuoria julkaisi 1948–1951 yhden runokokoelman ja poikien seikkailukirjoja nimellä Pekka Vuorinen. Myöhemmin hän julkaisi lääketieteen oppikirjoja, aforismi-, essee- ja pakinakokoelmia ja muistelmateoksia nimellä Pekka Vuoria.
Vuorian poika on Matti Vuoria.
Teoksia
Nimellä Pekka Vuorinen: Nimellä Pekka Vuoria:
Weta
Weta voi tarkoittaa seuraavia:
Leander Sevillalainen
Pyhä Leander Sevillalainen (n. 534 Cartagena, Espanja – n. 600 Sevilla, Espanja) oli munkki, pyhimys ja piispa. Mies oli Severianuksen ja Theodoran lapsi ja hänen veljensä Isidore ja Fulgentius sekä hänen siskonsa Florentina ovat myös pyhimyksiä. Hän käännytti pyhän Hermengildin ja prinssi Reccaredin, oli pyhän paavi Gregorius Suuren ystävä, toimi areiolaisuutta vastaan, osallistui Toledon kolmanteen kirkolliskokoukseen, uudisti ja yhtenäisti espanjalaista liturgiaa, kirjoitti säännön nunnille ja otti käyttöön Nikean uskontunnustuksen messuissa lännessä. Pyhimyksen töistä on säilynyt vain kaksi eli “De institutione virginum et contemptu mundi” ja “Homilia de triumpho ecclesiæ ob conversionem Gothorum”. Miehen muistopäivää vietetään 13. maaliskuuta ja joissain kalentereissa 27. helmikuuta tai 13. marraskuuta ja hän on Sevillan suojeluspyhimys.
Marjo Selin
Marjo Selin on suomalainen kehonrakentaja, joka voitti kehonrakennuksen Suomen mestaruuden vuonna 1981. Marjo on kisannut Ms. Olympia -kisoissa vuosien 1982 ja 1989 välissä. Hän sai pronssimitalin Women's Pro World Championship -kisoissa Ranskassa.
Gig Young
thumb|Gig Young Byron Elsworth Barr eli Gig Young (4. marraskuuta 1913 – 19. lokakuuta 1978) oli yhdysvaltalainen näyttelijä. Hän syntyi Minnesotassa ja voitti vuonna 1969 parhaan miessivuosan Oscar-palkinnon roolistaan elokuvassa Ammutaanhan hevosiakin.
Youngin kuolema lokakuussa 1978 herätti laajaa hämmennystä: hän teki itsemurhan surmattuaan New Yorkissa viidennen vaimonsa, 31-vuotiaan saksalaisen taidegallerian työntekijä Kim Schmidtin, jonka kanssa hän oli ollut naimisissa vasta vajaan kuukauden. Youngilla on tähti Hollywood Walk of Famella.
Boakai Lalugba
Boakai Lalugba (s. 9. syyskuuta 1981 East Orange) on yhdysvaltalainen koripalloilija, joka edusti kaudella 2011–2012 Baskeliganissa pelaavaa Jämtland Basketia.
Lalugba on pelannut urallaan ammattilaisena Ruotsissa, Suomessa sekä Ranskassa. Suomessa hän on pelannut kolme kautta Korisliigaa edustaen Aura Basketia, UU-Korihaita sekä Salon Vilpasta. Kaudella 2005–2006 Lalugba valittiin Korisliigan vuoden ulkomaalaisvahvistukseksi.
Antti Kortteenperä
thumb|Antti Kortteenperä elokuussa 2023. Antti Kortteenperä (s. 27. kesäkuuta 1999) on suomalainen pesäpalloilija. Kortteenperä edustaa kaudella 2023 Superpesiksessä pelaavaa Koskenkorvan Urheilijoita. Hänen kasvattajaseuransa on Veteli Pesis. Kortteenperä pelaa sisäpelissä vaihtajana ja ulkokentällä polttajana. Kortteenperä on pelannut urallaan yhden Superpesiksen runkosarjaottelun myös Vimpelin Vedossa kaudella 2020 ja saavuttanut Vedon joukkueessa SM-pronssin.
Kiruvere järv
Kiruvere järv on Virossa Harjumaalla Kosen kunassa sijaitseva järvi.
Maantietoa
Järven pinta-ala on 21 hehtaaria ja se on 650 metriä pitkä ja 450 metriä leveä. Järvi sijaitsee aivan Paunkülan tekojärven pohjoispuolella. Järviä erottaa niiden välissä oleva harjujakso, joka on itä-länsi- suuntainen ja joka myös sukeltaa tekojärveen. Järvi on luodattu ja sen keskisyvyys on 5,4 metriä ja suurin syvyys 11 metriä. Järven laskennalliseksi tilavuudeksi voidaan määrittää 0,0011 kuutiokilometriä eli 1,1 miljoonaa kuutiometriä. Järven rantaviivan pituus on 2,2 kilometriä ja rannat ovat pääasiassa metsämaata. Järven itäpuolella on kuitenkin Kiruveren kylä ja sen viljelymaat. Yksi taloista sijaitsee järven pohjoisrannalla.
Järven luokittelu ja ekologia
Järvi on Vesipolitiikan puitedirektiivin (VPD) luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu.
Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.
Järvessä on mutapohja, mutta rantavedessä pohja on soraa tai hiekkaa ja paikoitellen kivistä. Vedenväri on ruskehtavan keltainen ja sen näkösyvyys on 2,5–3,3 metriä. Vesi on ainakin osan vuotta lämpötilakerrostunut. Järvestä on tavattu 22 vesikasvilajia ja siinä elää ainakin särki, ahven, lahna, hauki, salakka, sorva, kiiski, ruutana, suutari, made ja rantanuoliainen.
Historiaa
Suullisessa traditiossa, joka on kirjoitettu kauan sitten muistiin, on järvestä ollut liikkeellä kaksi tarinaa. Ensimmäisen mukaan on järven keskiosissa jäänteitä paalujen varaan rakennetusta asumuksesta. Toisen mukaan kulkee järven poikki paalujen rivistö. Traditioiden lisäksi järven ympäristö on arkeologisesti mielenkiintoista aluetta. Alueelta tunnetaan kaksi asuinpaikkaa ja 500 metriä itään sijaitsee tutkimaton kalmisto. Näille kohteille ei ole määritetty ajoituksia.
Järven koillisosista 0,5–2 metrin syvyydestä löytyi 20 × 30 metrin alueelta tiheän kasvillisuuden alta kerrostuma, jossa esiintyi runsaasti palanutta puuta. Puun muodostama rakennettä ei enää voitu hahmottaa, mutta puurakenne ajoitettiin 6110–5900 eaa. eli mesoliittiselle kivikaudelle. Paikka oli sama, joka pääteltiin muistiin kirjoitetuista tarinoista.
Gibson Gowland
thumb|Gibson Gowland Gibson Gowland (4. tammikuuta 1877 – 9. syyskuuta 1951) oli brittiläissyntyinen näyttelijä. Hän sai tärkeimmän roolinsa Erich von Stroheimin mykkäelokuvasta Ahneus (1924). Vaikka hän loi uransa Yhdysvalloissa, hän ennätti palata Britanniaan ennen kuolemaansa 74-vuotiaana.
Kiruvere järv
Historiaa
Paikallisten kertomana tiedetään myös, että kylän Torin tilalta alkaa tie, joka katoaa järveen. Samalta tilalta johtaa myös tie tekojärven padolle, josta tie kääntyisi Teelahkmen mäelle ja siitä jatkaisi eteenpäin ruotsinvallan aikainen tie. Järven rannoilla on muinoin sulatettu rautaa, mistä on muistona raudan takomisen jäänteitä.
Gibson Gowland
Gowlandin näyttelijä-/valokuvaajapoika Peter syntyi vuonna 1916.
Kiruvere järv
Historiaa
Vuonna 1938 suoritettiin järvessä järvenlasku, jolloin sen vedenpintaa laskettiin yli metrin. Samalla järven pinta-ala pieneni merkittävästi. Vuonna 1960 valmistui viereinen Paunkülan tekojärvi, jonka vedenpinnan alle jäivät kolme järveä Turde järvi, Väikese- ja Suure Seapilli.
Vesistösuhteita
Järveen on johdettu pieniä kuivatusojia ja sen pohjassa on lähteitä erityisesti koillisosassa. Järven laskuojat alkavat sen luoteisrannasta ja ne yhtyvät suoraksi kaivettuina Pirita jõgeen. Järven valuma-alueen laajuus on vain 0,5 neliökilometriä. Vedenpinnan korkeus on keskimäärin 67,5 m mpy.
Kouvolan lakritsi
pienoiskuva|oikea|150px|Kouvolan Lakritsin Vaarin piippuja Kouvolan Lakritsi on suomalainen makeisvalmistaja, jonka tehdas sijaitsee Kouvolan Tornionmäessä. Lakritsin lisäksi yritys valmistaa marmeladeja. Yrityksen hankki vuonna 2008 omistukseensa tukkukauppa Makeisneuvos Oy. Sen liikevaihto on neljän miljoonan euron luokkaa. Yrityksessä on noin 30 työntekijää. Kouvolan lakritsia viedään Skandinaviaan, erityisesti Tanskaan, jossa lakritsipiiput ovat suosittuja.
Yrityksen historia alkaa vuodesta 1906, jolloin Papulan Vesitehdas Oy aloitti toimintansa Viipurin maalaiskunnan Papulassa. Sodan takia yhtiö joutui vuonna 1944 lähtemään evakkoon Lappeenrantaan. Pian yritys kuitenkin muutti Kouvolaan ja aloitti vuonna 1948 toimintansa Tornionmäellä uudessa tuotantorakennuksessa. Vesitehdas laajensi 1940-luvun lopulla toimintaansa käynnistämällä leipomon ja 1950-luvun alussa se avasi kahvilan.
Makeis- ja Mehu Oy aloitti tuotantonsa Viipurissa vuonna 1942, mutta senkin kohtalona oli joutua muuttamaan sodan takia pois. Tehdas siirtyi vuonna 1944 Uuteenkaupunkiin. Sieltä makeistuotanto siirrettiin vuonna 1960 Kouvolaan, ja yhtiön lakritsista tuli Kouvolan Lakritsia. Papulan Vesitehdas lopetti vesien tuotannon 1970-luvun alussa. Tuotanto jatkui Makeis- ja Mehun nimellä, kunnes yhtiö joutui vuonna 1990 lopettamaan toimintansa. Lakritsin valmistusta jatkettiin Papulan Vesitehtaan nimissä aina vuoteen 1997, jolloin tämäkin yhtiö joutui lopettamaan toimintansa. Lakritsia tehdään vastedes Kouvolan Lakritsi Oy:n nimellä.
Vuonna 2008 Kouvolan Lakritsi siirtyi lahtelaisen tukkukaupan Makeisneuvos Oy:n omistukseen.
Kouvolan Lakritsi Oy teki vuonna 2020 Guinnessin maailmanennätyksen maailman suurimmalla makeispussilla. Samanlaista ennätysyritystä ei ole vielä aiemmin kukaan yrittänyt. Mittausten keskiarvoksi saatiin 832,8 kiloa, joka on ennätyspussin virallinen paino. Tästä sisällön määrä on 829,1 kiloa.
700 000 kiloa lakritsia vuodessa valmistavan yrityksen toimitilat ovat jääneet pieneksi, ja se etsii laajennusmahdollisuutta voidakseen kasvattaa tuotantoaan. Kouvolan Lakritsi aikoo pitää lakritsituotantonsa Kouvolassa ja suunnittelee uutta tehdasta Salpausselänkadun ja Hallituskadun risteyksessä sijaitsevaan rakennukseen. Kaksikerroksisessa rakennuksessa on aikaisemmin toiminut kauppaoppilaitos.
Tuotteita
thumb|Kouvolan Lakritsin tehdasmyymälä
Matthew Betz
thumb|Matthew Betz elokuvassa Broadway to Cheyenne (1932). Matthew Betz (13. syyskuuta 1881 – 26. tammikuuta 1938) oli yhdysvaltalainen näyttelijä. Hän syntyi St. Louisissa, Missourissa, ja kuoli Kaliforniassa 56-vuotiaana.
Betz esiintyi muun muassa Erich von Stroheimin elokuvassa Häämarssi (1928).
Isaac Luria
Isaac Luria (1534 – 5. elokuuta 1572) oli juutalainen opettaja ja mystikko, jonka uskottiin joidenkin mielestä olevan messias. Häntä pidetään juutalaisen kabbalan perustajana, sen nykyaikaisessa muodossa. Nykyaikaista juutalaista mystiikkaa kutsutaan usein luriaaniseksi kabbalaksi.
Oppi Sefirotista
thumb|right|Keskiaikainen kuva kabbalistisesta elämänpuusta. Luria on määritellyt opettamassaan uskonnollisessa järjestelmässä Sefirotin. Se tunnetaan paremmin nimellä kabbalalistinen elämänpuun. Sefirotiin liittyvä opetus kuuluu juutalaisen kabbalistisen uskontosuuntauksen perusteisiin.
Erich von Stroheim
Erich von Stroheim (oikealta nimeltään Hans Erich Maria Stroheim von Nordenwall; 22. syyskuuta 1885 Wien – 12. toukokuuta 1957 Maurepas) oli itävaltalais-yhdysvaltalainen elokuvaohjaaja ja näyttelijä.
Hän syntyi Wienissä ja sai upseerikoulutuksen. 19-vuotiaana hänet kiinnitettiin Itävallan ratsuväkeen. Viitisen vuotta myöhemmin 1909 hän kuitenkin muutti Yhdysvaltoihin ja työskenteli eri siirtolaisammateissa. Vuonna 1914 hän pääsi apulaisohjaajaksi D. W. Griffithin elokuviin. Vuodesta 1918 alkaen hän työskenteli itsenäisenä elokuvaohjaajana.
Stroheim on mykän kauden persoonallisimpia elokuvaohjaajia. Hänen tuotantonsa jäi suppeaksi, vain yhdeksään elokuvaan. Niiden joukossa ovat Ahneus (1924) ja Häämarssi (1928). Epäsovinnaisuutensa ja itsekeskeisyytensä takia Stoheim joutui pian ristiriitoihin Hollywoodin kaupallisen tuotantokoneiston kanssa. Hän pyrki kuviensa autenttisuuteen kustannuksista välittämättä. Vuoden 1932 jälkeen hän ei enää saanut tehdä ohjauksia Hollywoodissa. Sen sijaan hän työskenteli merkittävänä luonnenäyttelijänä Ranskassa ja saikin Kunnialegioonan arvon hieman ennen kuolemaansa 71-vuotiaana. Hänen roolihenkilönsä olivat epämiellyttäviä roiston rooleja. Ikämiehenä hän oli mukana myös Hollywood-filmissä Sunset Boulevard (Auringonlaskun katu, josta hän oli ehdolla parhaan miessivuosan Oscar-palkinnon saajaksi (1950). Hänellä on tähti Hollywood Walk of Famella.
Ainikki
Ainikki on suomalainen naisen etunimi, Aini-nimen muunnelma. Ainikki viettää nimipäiväänsä yhdessä Ainon ja Ainin kanssa 10. toukokuuta. Ainikki otettiin nimipäiväkalenteriin 1950, mutta H. A. Reinholm ehdotti nimeä Uudessa Suomettaressa jo 1879.
Digi- ja väestötietoviraston tietojen mukaan on Suomessa ollut kirjoilla vuoden 2019 loppuun mennessä 647 Ainikki-nimistä henkilöä
Homburg (Saarland)
Homburg on kaupunki Saarlandin osavaltiossa, luoteisessa Saksassa. Se on Saarpfalz-Kreisin piirikunnan keskuskaupunki ja noin 44 000 asukkaallaan Saarlandin kolmanneksi suurin kaupunki. Sen pinta-ala on 82,64 neliökilometriä ja asukastiheys 533 as./km².
Škoda Praktik
Škoda Praktik on Škoda Auton vuosina 2007–2015 valmistama pieni pakettiautomalli, joka perustuu Škoda Roomsteriin. Aiemmin mallinimi oli ollut käytössä Forman Praktik- ja Fabia Praktik -malleissa, jotka olivat farmariautoja ilman takaikkunoita ja -istuimia. Praktik ei kuulunut Suomen tuontiohjelmaan.
Homburg (Saarland)
Aiheesta muualla
thumb|300px|left|Edelhaus Homburgin Schwarzenackerissa
Škoda Praktik
Moottorivalikoimassa olivat 1,2- (70 hv) ja 1,4-litraiset (86 hv) bensiinimoottorit sekä 1,4-litrainen (70 hv) dieselmoottori. Tavaratilan suuruus on 1 783 litraa ja kantavuus versiosta riippuen 560–640 kilogrammaa.
Aiheesta muualla
Škoda Roomster
Blind Faith
thumb|Vasemmalta Winwood, Grech, Baker ja Clapton. Blind Faith oli 1960-luvun englantilainen blues rockia soittanut superyhtye. Sen jäsenet olivat Eric Clapton, Ginger Baker, Steve Winwood ja Ric Grech. Yhtye toimi ainoastaan vuoden 1969 aikana.
Winwood ja Clapton tarkoittivat yhtyeen olevan tuore, entisten yhtyeiden maineesta ja tyyleistä vapaa kokoonpano, joka esittäisi uutta musiikkia. Blind Faithin jäsenet aloittivat laulujen kirjoittamisen yhdessä alkuvuodesta 1969. Saman vuoden helmi-maaliskuussa yhtye oli levyttämässä musiikkiaan Lontoon Morgan-studioilla. Yhtyeen ensiesiintyminen oli Lontoon Hyde Parkissa 7. kesäkuuta 1969. Yleisöä ilmaiskonserttiin kerääntyi noin 100 000 henkeä. Yhtyeen seuraava konsertti pidettiin Helsingin Kulttuuritalolla 12. kesäkuuta. Sen jälkeen yhtye kiersi Pohjois-Euroopassa ja Yhdysvalloissa.
Blind Faithin kiertue päättyi 24. elokuuta 1969. Samoihin aikoihin julkaistiin yhtyeen ainoaksi jäänyt albumi Blind Faith, joka nousi Billboardin kärkeen ja myi platinaa. Yhtye hajosi saman vuoden syksyllä.
Yleisön ja etenkin taustaorganisaation odotukset ja näin myös paineet yhtyeelle olivat kovia. Vielä hioutumassa olleelle kokoonpanolle järjestettiin Yhdysvaltoihin nopeasti kiertue suuriin saleihin, mistä seurasi yhtyeelle musiikillisesti turhauttavan epätasaisia konsertteja. Myös yhtyeen sisällä erityisesti Ginger Baker halusi viedä musiikkia kohti Creamin tyyliä. Clapton ja Winwood totesivat, etteivät asiat toimi, ja hajottivat yhtyeen kiertuesitoumusten jälkeen.
Peter Gowland
Gowlandin isä oli maineikas brittiläinen näyttelijä Gibson Gowland, joka esiintyi muun muassa Erich von Stroheimin Ahneudessa (1924). Myös Gowlandin äiti Sylvia Andrew oli pienten roolien näyttelijä. Peter Gowlandilla itselläänkin oli toistakymmentä elokuvaroolia, lähes kaikki nimettömänä, muun muassa Citizen Kanessa, mutta tärkeimmän elämäntyönsä hän teki valokuvaajana.
Gowland kehitti Gowlandflex-muotokuvakameran, jossa käytetään 4×5 tuuman filmiä. Sitä on käyttänyt muun muassa Annie Leibovitz.
Gowland avioitui 1941 Alice Adamsin kanssa.
Myytinmurtajat (7. tuotantokausi)
Myytinmurtajat (MythBusters) on yhdysvaltalainen televisiosarja. Jokaisessa jaksossa keskitytään kahteen tai useampaan kaupunkitarinaan, yleiseen uskomukseen, elokuvakohtaukseen tai nettihuhuun.
Kauden 7 jaksot 114 - 136 esitettiin Yhdysvalloissa vuonna 2009.
Hollywood-törmäystestit
Kari, Tory ja Grant kokeilivat useiden takaa-ajokohtausten pohjalta, voiko henkilöautolla ajaa erilaisten esteiden läpi. He arvioivat törmäyksiä kahdella kriteerillä: näyttääkö oikea törmäys samalta kuin elokuvissa, ja voiko autolla ajoa jatkaa sen jälkeen. He törmäsivät...
Albanian sosialistinen kansantasavalta
pienois|Albanianialainen propagandajuliste vuodelta 1978: ”[[Marxismi-leninismin voittoisa lippu.”]] Albanian sosialistinen kansantasavalta oli Albanian valtio vuosina 1946–1992, jolloin maata johti kommunistihallitus. Valtion nimi oli Albanian kansantasavalta vuosina 1946–1976, jonka jälkeen nimi muutettiin Albanian sosialistiseksi kansantasavallaksi.
Myytinmurtajat (7. tuotantokausi)
Jakso 115 - Alaska-spesiaali 2
Myytinmurtajat palasivat Alaskaan osana Discovery Channelin vuoden 2009 Alaska-viikkoa.
Albanian sosialistinen kansantasavalta
Albania vapautui vuonna 1944 Italian miehityksestä. Vuonna 1946 vallan otti Enver Hoxhan johtama kommunistihallitus ja maasta tuli stalinistinen. Albanialla oli tällöin läheiset suhteet Neuvostoliittoon ja muihin itäblokin maihin, joskin suhteet Jugoslaviaan olivat epäluuloiset. Kun Neuvostoliitto vuonna 1956 tuomitsi stalinismin, Albania riitautui Neuvostoliiton kanssa ja solmi sen sijaan läheiset suhteet Kiinan kanssa, joka pysytteli stalinismissa. Vuonna 1968 Albania erosi Neuvostoliiton johtamasta Varsovan liitosta.
Myytinmurtajat (7. tuotantokausi)
Pykriittiuhka
Geoffrey Pyke ehdotti II maailmansodan aikana projektia, jossa lentotukialus valmistettaisiin pykriitistä. Adam ja Jamie päättivät kokeilla pykriitin ominaisuuksia.
Albanian sosialistinen kansantasavalta
Vuoteen 1978 asti Albanian talous oli menestynyt kohtuullisesti Kiinan tuella: viljelysten keinokastelu oli järjestetty, maassa oli teollisuutta ja nuorison koulutus oli tasokasta. Kun Kiina loittoni Maon kuoltua 1976 kommunistisesta aatteesta, alkoi Albania eristäytyä muusta maailmasta, mikä rasitti sen taloutta ja maa köyhtyi. Hoxhan kuoltua 1985 sosialismia ja eristäytymistä ryhdyttiin purkamaan. Laaja irrottautuminen yhteistaloudesta tapahtui kuitenkin vasta vuoden 1992 tienoilla.
Myytinmurtajat (7. tuotantokausi)
Kotitekoiset timantit
Kari, Tory ja Grant kokeilivat, voiko timantteja luoda...
Jakso 117 - YouTube-spesiaali
Myytinmurtajat testasivat, ovatko seuraavat YouTube-videot todenmukaisia.
Omatekoinen surround-järjestelmä
Tämä myytti perustui YouTube-käyttäjä Household Hackerin videoon.
Raamatun aikajana
Raamatun merkittävimpien tapahtumien ja henkilöiden aikajana perustuu suurimmaksi osaksi Vanhaan testamenttiin, Uuteen testamenttiin ja Mišnaan, sekä kuriositeettina James Ussherin töihin.
Pronssikaudelle sijoittuvien tapahtumien ajoitukset perustuvat perinteisiin ajoituksiin, eivät arkeologiseen todistusaineistoon. Rautakaudelle sijoittuvien tapahtumien ajoitukset perustuvat laajempaan historialliseen viitekehykseen ja historiallisesti todennettaviin tapahtumiin. Ne perustuvat William F. Albrightin, Edwin R. Thielen ja Gershon Galilin ajoituksiin.
Musturinlammi (Ruovesi, Hyyrylä)
Musturinlammi tai myös Mustarinlammi on Pirkanmaalla Ruoveden Hyyrylässä sijaitseva lampi.
Maantietoa
Lammen pinta-ala on 3,6 hehtaaria ja se on 350 metriä pitkä ja 200 metriä leveä. Se sijaitsee aivan Juupajoen kuntarajan tuntumassa Loukkokankaan ja Saunakankaan välissä. Lammella ei ole kartan mukaan saaria ja se on autio. Sen rantaviivan pituus on 950 metriä ja sen rannat ovat kangasmetsää, joka on paikoin soistunutta.
Luontoarvoja
Järvi on liitetty mukaan Natura 2000-hankkeessa Musturin vanhojen metsien luonnosuojelualueeseen (FI0341001), jonka pinta-ala on 59 hehtaaria ja jonka pituus on 1,2 kilometriä ja leveys 600 metriä. Metsät muodostuvat luonnontilaisista kuusi- ja mäntymetsistä. Alueelta tavataan liito-orava, metso, palokärki, pohjantikka, pyy, harmaasieppo, hippiäinen, käki, käpytikka, leppälintu, punarinta, puukiipijä, tiltaltti, vihervarpunen, sekä kovakuoriaiset isopehkiäinen ja viitosaatukainen.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Rauhtianojan valuma-alueeseen (35.755) se kuuluu. Lammen vedenpinnan korkeus on 155,9 metriä mpy. Järveen on johdettu kolme metsäsuota viereisiltä soilta. Sen laskuoja lähtee sen länsirannasta ja se virtaa suoraksi kaivettuna ojana itään päin Lakunevalle. Sieltä vedet läpäisevat laajat suoalueet ja päätyvät lopuksi Rauhtianojaan, joka laskee Kopsamoon.
Patrik Hersley
Patrik Hersley (s. 23. kesäkuuta 1986 Malmö, Ruotsi) on ruotsalainen jääkiekkopuolustaja. Isokokoisen Hersleyn vahvuuksiin kuuluu kahden suunnan pelaaminen, laukaus, kiekonhallinta ja pelikäsitys. Hän osaa tarvittaessa pelata myös varsin hyvää fyysistä peliä. Hersley laukoo oikealta.
Seuraura
Hersley on Malmö Redhawksin kasvatti. Hän voitti joukkueessa J20 SuperElitin hopeaa vuonna 2004. Kaudella 2004–2005 Hersley oli Malmön J20-junioreiden tehokkain puolustaja tehoilla 8+14=22. Hän sijoittui koko J20 SuperElitin puolustajien pistepörssissä kolmanneksi ja jäähypörssissä toiseksi 104 minuutillaan edellään vain Djurgårdens IF:n Anton Hedman. Hersley debytoi samalla kaudella myös Malmön Elitserien-joukkueessa, jossa hän pelasi kahdeksan runkosarja- ja kuusi Kvalserien-ottelua ilman tehopisteitä. Joukkue putosi kauden päätteeksi kuitenkin Allsvenskaniin.
Los Angeles Kings varasi Hersleyn viidennellä kierroksella 139. pelaajana NHL:n varaustilaisuudessa 2005. Ensimmäisellä kokonaisella miesten peleissä viettämällään kaudella 2005–2006 Allsvenskanissa hän teki 34 runkosarjaottelussa tehot 5+8=13 sekä seitsemässä Kvalserien-ottelussa yhden maalin. Hersley oli kauden päätteeksi nostamassa Malmöä takaisin Elitserieniin, jossa kausi 2006–2007 toi 28 runkosarjaottelussa tehot 1+1=2. Joukkueen kausi päättyi kuitenkin taas Allsvenskaniin putoamiseen. Hersley pelasi kauden aikana miesten pelejä myös kahden ottelun verran Ruotsin I-divisioonajoukkue IK Panternissa.
Kristian Smeds
Tomi Kristian Smeds (s. 1. joulukuuta 1970 Tornio) on suomalainen teatteriohjaaja ja näytelmäkirjailija.
Patrik Hersley
Seuraura
Toukokuussa 2007 Hersley teki tulokassopimuksen Los Angeles Kingsin kanssa. Hän siirtyi seuran organisaatioon kaudeksi 2007–2008 ja teki AHL-joukkue Manchester Monarchsin paidassa 42 runkosarjaottelussa tehot 1+8=9. Hersley pelasi ison osan kaudestaan myös ECHL-joukkue Reading Royalsissa. Heinäkuussa 2008 Kings kauppasi hänet ja Ned Lukacevicin Philadelphia Flyersiin vaihdossa Denis Gauthieriin ja kesän 2010 toisen kierroksen varausvuoroon. Hersley pelasi kaudella 2008–2009 sekä hänelle edelliseltä kaudelta tutussa Royalsissa että Flyersin farmijoukkue Philadelphia Phantomsissa. Pelejä Hersleylle kertyi kuitenkin yhteensä vain 20 olkapääleikkauksen vuoksi.